CELEX: 62016CA0102
Language: el
Date: 2017-12-20 00:00:00
Title: Υπόθεση C-102/16: Απόφαση του Δικαστηρίου (δέκατο τμήμα) της 20ής Δεκεμβρίου 2017 [αίτηση του Raad van State (Βέλγιο) για την έκδοση προδικαστικής αποφάσεως] — Vaditrans BVBA κατά Belgische Staat [Προδικαστική παραπομπή — Οδικές μεταφορές — Περίοδοι αναπαύσεως του οδηγού — Κανονισμός (ΕΚ) 561/2006 — Άρθρο 8, παράγραφοι 6 και 8 — Δυνατότητα λήψεως των περιόδων ημερήσιας αναπαύσεως και των μειωμένων περιόδων εβδομαδιαίας αναπαύσεως μακριά από τη βάση και μέσα στο όχημα — Εξαιρούνται οι κανονικές περίοδοι εβδομαδιαίας αναπαύσεως]

26.2.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 72/8
            
         Απόφαση του Δικαστηρίου (δέκατο τμήμα) της 20ής Δεκεμβρίου 2017 [αίτηση του Raad van State (Βέλγιο) για την έκδοση προδικαστικής αποφάσεως] — Vaditrans BVBA κατά Belgische Staat
   (Υπόθεση C-102/16) (1)
   
   ([Προδικαστική παραπομπή - Οδικές μεταφορές - Περίοδοι αναπαύσεως του οδηγού - Κανονισμός (ΕΚ) 561/2006 - Άρθρο 8, παράγραφοι 6 και 8 - Δυνατότητα λήψεως των περιόδων ημερήσιας αναπαύσεως και των μειωμένων περιόδων εβδομαδιαίας αναπαύσεως μακριά από τη βάση και μέσα στο όχημα - Εξαιρούνται οι κανονικές περίοδοι εβδομαδιαίας αναπαύσεως])
   (2018/C 072/09)
   Γλώσσα διαδικασίας: η ολλανδική
   
      Αιτούν δικαστήριο
   
   Raad van State
   
      Διάδικοι στην υπόθεση της κύριας δίκης
   
   Vaditrans BVBA
   
      κατά
   
   Belgische Staat
   
      Διατακτικό
   
   
               1)
            
            
               Το άρθρο 8, παράγραφοι 6 και 8, του κανονισμού (ΕΚ) 561/2006 του Ευρωπαϊκού Κοινοβουλίου και του Συμβουλίου, της 15ης Μαρτίου 2006, για την εναρμόνιση ορισμένων κοινωνικών διατάξεων στον τομέα των οδικών μεταφορών και για την τροποποίηση των κανονισμών (ΕΟΚ) 3821/85 και (ΕΚ) 2135/98 του Συμβουλίου, καθώς και για την κατάργηση του κανονισμού (ΕΟΚ) 3820/85 του Συμβουλίου, έχει την έννοια ότι ο οδηγός δεν μπορεί να λαμβάνει, μέσα στο όχημά του, τις κανονικές περιόδους εβδομαδιαίας αναπαύσεως που προβλέπει το εν λόγω άρθρο 8, παράγραφος 6.
            
         
               2)
            
            
               Από την εξέταση του δεύτερου προδικαστικού ερωτήματος δεν προέκυψε κανένα στοιχείο που να θίγει το κύρος του κανονισμού 561/2006 υπό το πρίσμα της αρχής της νομιμότητας στις ποινικές διαδικασίες, όπως διατυπώνεται στο άρθρο 49, παράγραφος 1, του Χάρτη των Θεμελιωδών Δικαιωμάτων της Ευρωπαϊκής Ένωσης.
            
         
      (1)  ΕΕ C 165 της 10.5.2016.